ທ່ານ ທອງລູນ ສີສຸລິດ
(ພາບປະກອບ)
ທ່ານ ທອງລູນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ລາວ, ທັງເປັນຮອງປະທານຜູ້ປະຈຳການຄະນະກຳມະການແຫ່ງຊາດຮັບຜິດຊອບວຽກງານກະກຽມໃຫ້ແກ່ວຽກງານເປັນເຈົ້າພາບຈັດຕັ້ງ ແລະ ເປັນປະທານ ອາຊຽນ ຂອງ ລາວ ໃນປີ 2016 ເປັນປະທານການປະຊຸມປຶກສາຫາລືກ່ຽວກັບວຽກງານກະກຽມໃຫ້ແກ່ເຫດການນີ້. ເຂົ້າຮ່ວມວາລະປະຊຸມໃນວັນທີ 4/5 ຢູ່ນະຄອງຫຼວງ ວຽງຈັນ, ມີຜູ້ຕາງໜ້າ 13 ອະນຸກຳມະການຮັບຜິດຊອບວຽກງານກະກຽມເປັນປະເທດເຈົ້າພາບຈັດຕັ້ງ ແລະ ເປັນປະທານ ອາຊຽນ ຂອງ ລາວ ໃນປີ 2016. ກ່າວຄຳເຫັນນະທີ່ນີ້, ທ່ານຮອງນາຍົກລັດຖະທົນຕີ ທອງລູນ ສີສຸລິດ ຮຽກຮ້ອງໃຫ້ບັນດາອະນຸກຳມະການສຸມໃສ່ທຸກໆຄວາມມານະພະຍາຍາມ ເພື່ອສ້າງແຜນການໃຫ້ແກ່ການຈັດຕັ້ງເຫດການນີ້ຢ່າງລະອຽດທີ່ສູດ ກ່ອນທີ່ລາຍງານບັນຫານີ້ຕໍ່ຄະນະກຳມະການແຫ່ງຊາດ. ທີ່ກອງປະຊຸມຂັ້ນສູງອາຊຽນ ຄັ້ງທີ 26 ຢູ່ປະເທດ ມາເລເຊຍ, ວັນທີ 27/4, ທ່ານນາຍົກລັດຖະມົນຕີ ລາວ ທອງສິງ ທຳມາວົງ ໄດ້ສະເໜີວ່າ: ລາວ ຈະຈັດຕັ້ງກອງປະຊຸມຂັ້ນສູງ ອາຊຽນ 2 ຄັ້ງຢ່າງລຽນຕິດໃນເດືອນ 11/2016 ແລະ ການນຳບັນດາປະເທດ ອາຊຽນ ໄດ້ສະໜັບສະໜູນຂໍ້ສະເໜີນີ້.
(ແຫຼ່ງຄັດຈາກ VOV)